Ақмола облысында 264 оқушы «Алтын белгіге» үміткер
DATE: 18:45, 25 Мамыр 2018 | GMT +5
TITLE: Ақмола облысында 264 оқушы «Алтын белгіге» үміткер
URL: https://kaz.inform.kz/news/akmola-oblysynda-264-okushy-altyn-belgige-umitker_a3264612/
META: DATE: 18:45, 25 Мамыр 2018 | GMT +5
TOTAL WORDS: 172
AUTHOR(S):
TEXT: Облыстық білім басқармасы баспасөз қызметінің мәліметінше, биыл өңірде барлығы 4 986 оқушы мектеп бітірсе, олардың 3 649-ы ҰБТ тапсыруға өтініш білдіріп отыр. Ал, 264 оқушы «Алтын белгіден» үміткер. Білім мазмұнын жаңарту аясында және ҰБТ форматын жетілдіру мақсатында қорытынды аттестация процедурасы бітіру емтиханы және жоона түсу емтихандары болып бөлінді. Мемлекеттік емтихандар Қазақстан Республикасы Білім және ғылым министрлігінің дайындаған материалдарының негізінде өтеді. 11 сынып түлектерінің 100 пайызы мемлекеттік бітіру емтихандарын 29 мамырдан 9 маусым аралығында тапсырады. Ал, 2018 жылы ҰБТ 20 маусым мен 1 шілде аралығында өтеді. «Облыс бойынша барлығы 11 ҰБТ тапсыру пункті бар. Олардың 3-еуі Астана қаласында орналасқан, онда Қорғалжын, Целиноград, Аршалы аудандарының түлектері тест тапсырады», - деп көрсетілген баспасөз хабарламасында. Сонымен қатар, облыста жазғы маусым кезінде 17 сауықтыру орталығы қызмет істейтін болады. Жалпы, облыс бойынша 1-10 сыныптарда оқитын барлығы 111 700 оқушы болса, оның 99 пайызын осы орталықтарда демалдыру жоспарлануда. Оған қоса, балалардың жазғы демалысын өткізу үшін мектеп жанында 600-ден астам лагерь ұйымдастырылады. Сондай-ақ, «Ұлы дала елі» және туристік өлкетану экспедициясы өткізілсе, 10 мың оқушы облыстың киелі жерлеріне саяхат жасайтын болады
